Email+Notifier

__include component="comments" page="Email Notifier" limit="10" Μέρος 1__: Περιγραφή του προβλήματος και του πλαισίου μέσα στο οποίο εμφανίζεται
Ο νέος τρόπος δημιουργίας και ανάκτησης πληροφοριών προϋποθέτει και αλλαγή στον τρόπο που αξιολογούμε και φιλτράρουμε κριτικά το πληροφοριακό υλικό που καλούμαστε να διαχειριστούμε. Η ραγδαία εξέλιξη της τεχνολογίας έχει ως αποτέλεσμα ο ανθρώπινος εγκέφαλος να δέχεται καθημερινά έναν τεράστιο όγκο πληροφοριών. Μάλιστα, αυτή η αδιάκοπη ροή πληροφοριών που λαμβάνουμε έχει ως αποτέλεσμα να ζητάει ο εγκέφαλός μας την πληροφορία όπως ζητάει το σώμα τη ζάχαρη και το λίπος.

Διατρέχουμε όντως κινδύνους, σύμφωνα με τις τελευταίες έρευνες από το φαινόμενο της υπερπληροφόρησης. «Ο μεγάλος όγκος πληροφοριών μπορεί όντως να αποδειχθεί εξαιρετικά επικίνδυνος και οι επιπτώσεις ιδιαίτερα σημαντικές», λέει ο φιλόσοφος Nick Bostrom, διευθυντής του Ινστιτούτου Μέλλοντος και Ανθρωπότητας του πανεπιστημίου της Οξφόρδης. Τα τελευταία χρόνια έχει ανακαλυφθεί μια νέα ασθένεια η οποία ονομάστηκε «το σύνδρομο της υπερπληροφόρησης», καθώς έρευνες που έγιναν κατέληξαν στο συμπέρασμα πως η συγκεκριμένη ασθένεια σχετίζεται άμεσα με τον κατακλυσμό πληροφοριών του ανθρώπινου νου.

Η επιτακτική ανάγκη για συνεχή ενημέρωση και αφομοίωση κάθε τι καινούργιου και η δυνατότητα πολλών επιλογών, άρα και δύσκολων αποφάσεων, έχουν σαν αποτέλεσμα υπερβολικό άγχος, εξασθενημένη υγεία, έλλειψη αυτοπεποίθησης, λανθασμένες αποφάσεις και συμπεράσματα. Επίσης, σύμφωνα με μελέτες που έγιναν πάνω στο συγκεκριμένο θέμα διαπιστώθηκε πως η υπερπληροφόρηση δημιουργεί ψευδείς εντυπώσεις καθώς και καταστάσεις χωρικού αποπροσανατολισμού κυρίως σε παιδιά και νέους.

Η υπερπληροφόρηση προκαλεί σύγχυση. Το σημαντικό χάνεται στο ασήμαντο, το χρήσιμο εξαφανίζεται μέσα στο πλήθος των άχρηστων πληροφοριών και έτσι αμβλύνεται η ικανότητα του δέκτη των πληροφοριών να κρίνει και να επιλέγει. Μάλιστα λόγο του τεράστιου όγκου πληροφοριών που κατακλύζουν την οθόνη του κάθε χρήστη πολλές φορές εμφανίζεται το φαινόμενο της απόσπασης προσοχής καθώς ο χρήστης συνεχώς πρέπει να ελέγχει για το εάν έχει κάποιο νέο μήνυμα ή ειδοποίηση που τον αφορά. Το γεγονός αυτό δημιουργεί την ανάγκη να υλοποιηθεί κάποια μέθοδος ειδοποίησης η οποία θα δίνει στον χρήστη την δυνατότητα να βρίσκεται σε συνεχή επίγνωση σχετικά με νέα μηνύματα χωρίς να αποτελεί και αυτή αιτία σύγχυσης.

Επομένως, καθώς ο χρήστης εργάζεται στον υπολογιστή του θα πρέπει να υπάρχει ένας τρόπος ειδοποίησης για νέα μηνύματα που θα του επιτρέψει να ενημερώνεται χωρίς να διακόπτει συνεχώς τον ειρμό των σκέψεων του ώστε να μην μειώνεται η απόδοση του. Για παράδειγμα εάν ένας χρήστης εργάζεται σε ένα κειμενογράφο και θέλει να ελέγξει αν υπάρχουν νέα mail στο inbox του θα πρέπει να ελαχιστοποιήσει την εφαρμογή που χρησιμοποιεί και να πλοηγηθεί μέσω του browser του στην σελίδα όπου έχει το webmail λογαριασμό του. Οι ενέργειες του δηλαδή θα έχουν ως αποτέλεσμα την προσωρινή διακοπή της εργασίας του μέχρι να πληροφορηθεί για τα μηνύματα που του έχουν αποσταλεί, εάν τελικά έχει όντως νέα μηνύματα.

Οι εφαρμογές που χρησιμοποιούνται για την ενημέρωση του χρήστη σχετικά με νέα μηνύματα δεν υιοθετούν ιδιαίτερα αποτελεσματικούς τρόπους καθώς συνήθως οι ειδοποιήσεις περνάνε απαρατήρητες ή χρησιμοποιούν τρόπο που ναι μεν είναι εμφανής αλλά παράλληλα γίνεται και ενοχλητικός, στο σημείο να αποπροσανατολίζει τον χρήστη όσον αφορά την εργασία που επιτελούσε την στιγμή στην οποία πήρε την ειδοποίηση. Πολλές φορές ο χρήστης άθελα του οδηγείται σε σε υπέρμετρη χρήση αυτών των τεχνικών ειδοποίησης με αποτέλεσμα να δημιουργείται μεγάλη σύγχυση στην επιφάνεια εργασίας του και έτσι να καταλήγει τελικά στην αποφυγή της χρησιμοποίησης τέτοιων μεθόδων με συνέπεια να χρειάζεται και πάλι να διακόπτει τις εργασίες του ώστε να επισκεφθεί την σελίδα του email του για να ενημερωθεί σχετικά με νέα μηνύματα.